वेब ट्रैफिक जो खोज इंजन या निर्देशिका में गैर-भुगतान सूचिबद्धन से आता है उसे सामान्यतः "ऑर्गेनिक" ट्रैफिक के रूप में जाना जाता है। ऑर्गेनिक ट्रैफिक को उत्पन्न करने या बढ़ाने के लिए वेब साईट को डाइरेक्टरी, खोज इंजन, गाइड (जैसे कि यल्लो पेजेस और रेस्तरां गाइड) और पुरस्कार साइटों में शामिल किया जा सकता है।

ज्यादातर मामलों में वेब ट्रैफिक को बढ़ाने का सबसे अच्छा तरीका है इसे प्रमुख खोज इंजनों के साथ पंजीकृत करना. सिर्फ पंजीकृत करने से ट्रैफिक की गारंटी नहीं मिलती, क्योंकि खोज इंजन पंजीकृत वेब साइटों को "क्रॉल" करते हुए काम करता है। इन क्रौलिंग प्रोग्रामों (क्रॉलर) को "स्पाइडर" या "रोबोट" के रूप में भी जाना जाता है। क्रौलर, पंजीकृत मुख पृष्ठ पर शुरू होता है और आमतौर पर उन हाइपरलिंक्स का अनुगमन करता है जिन्हें यह पाता है, ताकि वेब साइट (आंतरिक लिंक्स) के भीतर पृष्ठों तक पहुंच सके। क्रौलर उन पृष्ठों के बारे में जानकारी एकत्र करने लगता है और उसे खोज इंजन के डेटाबेस में उनका संग्रहण और अनुक्रमण करता है। हर मामले में, वे पृष्ठ यूआरएल और पृष्ठ शीर्षक को अनुक्रमित करते हैं। अधिकांश मामलों में वे वेब पेज हेडर (मेटा टैग) और पृष्ठ की एक निश्चित मात्रा को क्रमबद्ध करते हैं। इसके बाद, जब एक खोज इंजन उपयोगकर्ता, किसी विशेष शब्द या वाक्यांश की खोज करता है, तो खोज इंजन डेटाबेस में खोजता है और परिणाम उत्पन्न करता है, जो आमतौर पर खोज इंजन एल्गोरिदम के अनुसार प्रासंगिकता के अनुसार छांटा जाता है।

आमतौर पर, शीर्ष ऑर्गेनिक परिणाम, वेब उपयोगकर्ताओं की अधिकांश क्लिक हासिल करते हैं। कुछ अध्ययन के अनुसार , शीर्ष परिणाम को 5% और 10% के बीच क्लिक हासिल होता है। बाद के प्रत्येक परिणाम को पिछले परिणाम की तुलना में 30% और 60% के बीच क्लिक हासिल होता है। इससे यह पता चलता है कि शीर्ष परिणामों में प्रदर्शित होना महत्वपूर्ण है। कुछ कंपनियों हैं जो खोज इंजन विपणन में विशेषज्ञ हैं। हालांकि, वेबमास्टरों के लिए यह आम होता जा रहा है कि उन्हें "बॉयलर-रूम" कंपनियों द्वारा संपर्क किया जाता है, बिना किसी वास्तविक ज्ञान के कि कैसे परिणाम प्राप्त किये जाते हैं। पे-पर-क्लिक के विपरीत, खोज इंजन विपणन का आमतौर पर मासिक या वार्षिक भुगतान किया जाता है और अधिकांश खोज इंजन कंपनियां विशिष्ट परिणामों का वादा नहीं कर सकती जिसके लिए उन्हें भुगतान किया जाता है।

वेब पर सूचना की उपलब्ध अपार मात्रा की वजह से, खोजे गए सभी पृष्ठों की समीक्षा और अनुक्रमण को पूरा करने के लिए क्रॉलर कई दिन, सप्ताह या महीनों का समय ले सकता है। उदाहरण के लिए, गूगल ने यथा 2004, आठ बीलियन पृष्ठों को अनुक्रमित किया था। यहां तक कि सैकड़ों या हज़ारों सर्वरों द्वारा पृष्ठों की स्पाइडरिंग पर काम करने के बावजूद एक पूर्ण पुनः अनुक्रमण में समय लगता है। यही कारण है कि कुछ वेब साइटों में हाल ही में अद्यतन पृष्ठ, खोज इंजन पर खोज करते समय तुरंत नहीं मिलते हैं।

वेब साइट ट्रैफिक बढ़ाना
वेब ट्रैफिक का मापन
सीमित अभिगम
ऑर्गेनिक ट्रैफिक